Jannie en Corlea terug met 'n Unforgettable album - My Matzikama | My Matzikama
Dié twee sangers is bekend vir hul uitmuntende talent en musikale vermoë. Hulle het 22 jaar gelede ontmoet toe Jannie Moolman die hoofrol in die bekende opera, La bohème, vertolk het en Corlea, tóé slegs agt jaar oud, deel van die koor was.
Hulle het in 2011 vir die eerste keer, as professionele sangers, saam 'n duet van The Prayer by die Klein Karoo Nasionale Kunstefees (KKNK) opgevoer. Sedertdien het hulle goeie vriende geword en 'n duetalbum was reeds in die sterre geskryf.
"Ek was eintlik bietjie bang vir Jannie toe ek hom ontmoet het, ek was nog 'n klein dogtertjie en hy 'n bekende operasanger. Nou is dit werklik lekker om iemand te ken wat van dieselfde musiek, uit dieselfde era, as ek hou en saam met wie ek dit kan sing. Dit is elke keer vir my 'n hoogtepunt om saam met Jannie op die verhoog te staan," vertel Corlea.
Unforgettable bevat vyftien snitte, elkeen met 'n romantiese tema. Geliefde musiek soos Love changes everything, Always on my mind, Can't help falling in love en Quando, Quando, Quando is verwerk en opgeneem om Jannie en Corlea se ongelooflike sangtalent en harmonisering ten toon te stel.
Dié album is by Classics is Groot 2017 bekend gestel en is nou landswyd beskikbaar.
Spar bederf die tehuis met beskuit
Spar gee graag beskuit aan die inwoners van die Vredendal-tehuis vir bejaardes. Die inwoners geniet hierdie bederfie vreeslik baie...
Voorbereiding vir Paasfees
Met die Paasfees om die draai, berei die St. Thomas Rooms Katolieke gemeente op Vredendal, voor vir hul jaarlikse...
Die Wes-Kaap beleef reeds vir maande 'n droogte en het ook 'n groot watertekort met min tot geen vooruitsig...
Spirit Life Embassy
Van 5 tot 8 Apil het die Spirit Life Embassy-gemeente in Jakkerland Speelkring in Vredendal-Noord 'n konferensie gehou met...
MSR borg wetstoepassers
Die mynmaatskappy wat geleë is buitekant Lutzville, MSR Tormin-myn, het hand in eie boesem gesteek. MSR het die wetstoepassers...